El cap de setmana arranca a Paterna amb “Tardor en el Museu” i el  “XXI Gran Fons”
25/09/2015

# El cap de setmana arranca a Paterna amb “Tardor en el Museu” i el “XXI Gran Fons”

25.09.2015

La Vila de Paterna obri les portes el dissabte a una jornada d’activitats didàctiques i una gran cita esportiva el diumenge

El municipi de Paterna comença demà un cap de setmana replet d’activitats per a impulsar i reactivar l’activitat social, educativa i esportiva dels veïns i veïnes del poble.

D’esta manera, demà dissabte, 26 de setembre, de 10 a 14 hores, la Plaça del Poble acollirà una Jornada d’activitats didàctiques amb visites temàtiques guiades al Museu Municipal de Ceràmica per a visitar a les 11 hores una exposició de la Vil•la Romana i a les 12:30 hores “La ceràmica i la seua funció en l’Edat Mitjana”, a través d’una selecció de peces del nostre Museu”.

Així mateix, en esta fira matinal, que s’emmarca en el programa “Tardor en el Museu”, també es desenrotllaran tallers de ceràmica (torn-raku-socarrats), jocs arquitectònics i arqueològics i tallers artístics que seran d’accés lliure i aptes per a totes les edats.

D’altra banda, els amants de l’esport en general i del running en particular, tenen este diumenge 27 de setembre una cita a Paterna amb la celebració de 10 a 12 hores del XXI Gran Fons de Paterna, un esdeveniment esportiu en què participaran més de 1.500 corredors que recorreran el nucli urbà de Paterna.